open-index/open-wikipedia-markdown huggingface dataset:
Ingri Lidén Lande

**Ingri Lidén Lande** (født 25. oktober 1918 i Sarpsborg, død 31. mars 2018 på Nøtterøy) var en norsk politiker. For sine mange frivillige aktiviteter og engasjement i politikk, kristelig arbeid og skoleverket, ble hun tildelt Kongens fortjenstmedalje i sølv 10. oktober 2000.

## Politisk arbeid
1. mars 2003 ble Ingri Lande utnevnt til æresmedlem i Vestfold KrF, for sitt engasjement på lokal-, fylkes- og riksplan i KrF.

Hun har hatt følgende verv i KrF:

* Fylkesleder i KrF 1967 – 1972.
* Sentralstyremedlem i KrF (til 1978)
* Fylkesleder i Vestfold KrF 1979 – 1981 
* Den første kvinnelige fylkespartiformann innen KrF. i landet
* Vararepresentant til Stortinget 1977 – 1981
* Medlem av Likestillingsrådet
* Leder i KrF pensjonistutvalg i 1997

## Y’s Men
Y's Men i Norge består av 1.696 medlemmer (i 2010) organisert i 68 klubber. Medlemmer er voksne kvinner og menn som ønsker å gjøre en aktiv innsats for det lokale barne- og ungdomsarbeidet tilknyttet Norges KFUK-KFUM eller den lokale menighet (Den norske kirke).

Ingri Lidèn Lande har hatt mange verv i Y's Men International og Region Norge, og hun ble tildelt Y's Men's bevegelsens hedersmerke "Badge og Honour" 24. mai 2006, i takknemlighet for stor innsats i Y's-men lokalt, i distrikt og i region – og ble utnevnt til æresmedlem i Y’s Men.

### Verv i Y’s Men
* Første kvinne i Y's Men's regionsstyre som ble valgt til viseregionsleder i årene 1983-84
* Distriktsguvernør i 1988-89
* Regionssekretær i Regionsstyret 1993-94
* President i Nøtterøy Y's Men's Club 3 ganger

## Verv i Nøtterøy kommune
* Formann i Nøtterøy barnevernsnemnd i 12 år
* Nøtterøy kommunestyre
* Formann i barnehagenemnda
* Medlem av skolestyret og formann i skolestyrets elevnemnd

## Verv i Vestfold fylkeskommune
* Varamann til fylkestinget
* Formann i barneplanutvalget
* Medlem av helse-og sosialstyret
* Sykehusstyret
* Styret for barnevernsinstitusjoner
* Medlem av styret for Vestfold Festspillene m. fl.

## Menighetsarbeid
Innenfor menighetsarbeidet på Nøtterøy var Ingri Lande en aktiv deltaker, bl.a som medlem i diakoniutvalget, medlem i byggekomité og inventarkomité for Nøtterøy menighetssenter.

## Referanser


## Eksterne lenker
*
Bhilwara (distrikt)

**Bhilwara** (hindi: भीलवाड़ा) er et distrikt i den indiske delstaten Rajasthan. Distriktets hovedstad er Bhilwara. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 21,29 % av befolkningen.

Barn i alderen 0 til 6 år utgjorde 14,78 % i 2011 mot 17,86 % i 2001. Antallet jenter i den alderen per tusen gutter er 916 i 2011 mot 949 i 2001. 

## Referanser


## Eksterne lenker
*
Liste over hovedsteder etter land

Dette er en **liste over [[Hovedstad|hovedsteder]]** i verden, sortert alfabetisk etter land:

## Hovedsteder i [[Suverenitet|suverene]] [[stat]]er

## Hovedsteder i andre land og områder

## Hovedsteder i delvis eller ikke anerkjente stater
:*Note: Selv om disse enhetene aspirerer til suverenitet og har betydelige landområder er de generelt ikke regnet som uavhengige land siden de ikke anerkjennes av majoriteten av andre stater og ikke har et eget sete i [[FN]]. For mer om temaet, se [[Liste over ikke anerkjente stater]].*

## Noter
Nebria complanata

***Nebria complanata*** er en av billene i delgruppen (underfamilien) rovløpere (Nebriinae) i familiegruppen løpebiller.

## Utseende
*Nebria complanata* er mellom 17&nbsp;og&nbsp;24&nbsp;millimeter lang.  Dekkvingene er tofarget, kobberfarge eller brun-orange med noen flekker i svart. Halsskjoldet (ponotum), hodet, beina og følehornene er lyse, brun-orange.

## Levevis
*Nebria complanata* finnes på havstrender like ved tidevannsonen. Larvene lever som rovdyr.

De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* Tree of Life – Rovløpere, (Nebriinae, Carabidae) engelskspråklig
* Norsk entomologisk forening
Flotmylje

**Flotmylje** er en gammel matrett som blant annet er kjent fra Valle i Setesdal. Den lages av kraft fra lammekjøtt. Mange bruker også rester fra den tradisjonsrike Setesdalssuppa. Man bryter i stykker flatbrød og lager det som på dialekten i Valle kalles «flatbraudsoll». En klatt smør legges på toppen, og så har man kjøttkraft eller suppe over. 

## Kilder
**Gamle matoppskrifter og matskikkar frå Valle* side 11. Uten årstall.
Risfjorden

**Risfjorden** er navnet på flere fjorder i Finnmark: 

*Risfjorden (Berlevåg) &ndash; en arm av Kongsfjorden i Berlevåg kommune. 
*Risfjorden (Gamvik) &ndash; en fjord i Gamvik kommune. 
*Risfjorden (Tufjorden) &ndash; en arm av Tufjorden i Nordkapp kommune.  
*Risfjorden (Skarsvåg) &ndash; en fjord ved Skarsvåg i Nordkapp kommune.  
*Risfjorden (Kamøyvær) &ndash; en fjord ved Kamøyvær i Nordkapp kommune.
Hjelpekorpset

***Hjelpekorpset*** er en norsk underholdningsserie med Solveig Kloppen og Helén Vikstvedt som gikk på TV 2 i 2008. Programkonseptet gikk ut på at programlederne harselerer og tester ut trivielle ting for åpent kamera. Blant annet hvilke grønnsaker lukter verst, og om Mini Morris passer både liten og lang.

Premieren ble sett av 467 000.

## Referanser
Fenstad skole

**Fenstad skole** er en barneskole som ligger på Fenstad i Nes kommune i Akershus fylke. 

Skolen er en trebygning fra 1858, men har gjennomgått stadige renoveringer og tilbygginger. Skolen ble sist pusset opp i 2007. Skolen skiftet navn 1. august 2010, da Jerpestad skole og nedlagte Brårud skole ble slått sammen.

## Skoletrinn
Skoleåret 2023/24 hadde Fenstad skole 200 elever fordelt på sju trinn.

## Referanser
Risfjorden (Berlevåg)

**Risfjorden** (nordsamisk: *Miennavuotna*) er en fjordarm av Kongsfjorden i Berlevåg kommune i Finnmark. Fjorden har innløp mellom Nordmanneset i nord og Veidnesodden i sør og strekker seg fem kilometer sørvestover til enden av Øster-Risfjorden.

Sør for Veidneset ligger tettstedet Kongsfjord. Risfjorden deler seg i to små armer i den indre delen, Vester-Risfjorden og Øster-Risfjorden. 

Fylkesvei 890 går langs enden og nordvestsiden av fjorden. 

## Referanser
Våtdrakt

En **våtdrakt** brukes blant annet ved snorkling, dykking og seiling. Våtdrakten er laget av  neopren. Neoprenet fungerer som et isolerende lag rundt kroppen. I motsetning til tørrdrakten slipper våtdrakten inn en del vann, men ikke mer enn at det raskt varmes opp av kroppsvarmen. Drakten skal sitte tett for å fungere optimalt. Hvis det er mye luft mellom drakten og kroppen, trenger det for mye vann inn og kjøler ned kroppen. Våtdrakten har også en viss flyteevne (avhengig av tykkelsen på neoprenet).

Våtdrakter finnes i ulike typer, langermet og kortermet osv. De finnes også i ulike tykkelser. En tykk våtdrakt med lange ermer og ben er varmere og har bedre flyteevne enn en tynn med korte ermer og ben. 

## Eksterne lenker
* 
* Hvordan man velger riktig størrelse
Sandfjorden

**Sandfjorden** er navnet på flere fjorder i Norge:

*Sandfjorden (Berlevåg) – en liten fjord nær Berlevåg i Finnmark
*Sandfjorden (ved Koifjorden) – en fjord like øst for Koifjorden i Gamvik kommune i Finnmark
*Sandfjorden (Mehamn) – en fjord øst for Mehamn i Gamvik kommune i Finnmark
*Sandfjorden (Lebesby) – en fjord ved Kinnarodden i Lebesby kommune i Finnmark
*Sandfjorden (Nordkapp) – en fjord i Nordkapp kommune i Finnmark
*Sandfjorden – et annet navn på Sandstrandfjorden i Nordkapp kommune i Finnmark
*Sandfjorden (Måsøya) – en fjord på Måsøya i Måsøy kommune i Finnmark
*Sandfjorden – en om lag 700 meter lang fjord på nordsiden av Hjelmsøya i Måsøy kommune i Finnmark
*Sandfjorden – en fjordarm av Langfjorden på Rolvsøya i Måsøy kommune i Finnmark
*Sandfjorden (Hasvik) – en fjord på Sørøya i Hasvik kommune i Finnmark
*Sandfjorden (Hammerfest) – en liten fjordarm av Langstrandfjorden på Sørøya i Hammerfest kommune i Finnmark
*Østre Sandfjorden – en fjord i Karlsøy kommune i Troms
*Vestre Sandfjorden – en fjord i Karlsøy kommune i Troms
*Sandfjorden – en arm av Kilevann i Skien kommune i Telemark

## Se også
*Sandsfjorden
*Sandfjorden landskapsvernområde
Dungarpur (distrikt)

**Dungarpur** (hindi: डूंगरपुर) er et distrikt i den indiske delstaten Rajasthan. Distriktets hovedstad er Dungarpur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 6,39 % av befolkningen.

Barn i alderen 0 til 6 år utgjorde 17,25 % i 2011 mot 20,91 % i 2001. Antallet jenter i den alderen per tusen gutter er 916 i 2011 mot 955 i 2001. 
## Referanser


## Eksterne lenker
*
Litle Skogfjorden

**Litle Skogfjorden** (nordsamisk: *Guolmmesvuotna*) er en fjordarm av Hopsfjorden i Gamvik kommune i Finnmark. Fjorden har innløp mellom Litle Skogfjordneset i vest og Sandneset i øst og strekker seg 2,5 kilometer sørover til Litle Skogfjordbotn i enden av fjorden.

Det eneste bygget ved fjorden ligger i enden. 

## Referanser
Ledd

**Ledd** (lat. *Articulatio*) er bevegelige forbindelser mellom to eller flere knokler. Forbindelsene er dannet av tre typer; bindevev, brusk og ekte ledd. Bindevev danner blant annet mellombenshinnene mellom knoklene i underarmen og leggen og sømmene mellom de flate knoklene i kraniet. Brusk danner blant annet forbindelsene mellom de to hoftebena på hver side. 

## Ekte ledd
### Morfologi
I ekte ledd er leddflatene atskilt ved en smal leddspalte, og knoklene i leddet kan gli eller rulle mot hverandre. Oftest er den ene leddflaten konveks og danner et leddhode, mens den andre er tilsvarende konkav og danner en leddskål, eller leddgrop. Leddflatene er kledd med leddbrusk som gjør dem glatte. Utenom leddflatene er knoklene bundet til hverandre ved en leddkapsel som lukker spalten til en leddhule.

Leddkapselen består av to lag. Ytterst er fiberkapselen av fast bindevev, som er festet til benhinnen og benet selv på begge sider av leddet. Innvendig er fiberkapselen kledd med en tynn hinne, synovialhinnen, som består av løsere bindevev. Cellene i synovialhinnen produserer en væske, leddvann eller synovia, som smører leddflatene så de glir lett mot hverandre. Ved betennelser eller annen irritasjon av synovialhinnen kan væskeutskillelsen øke betydelig. Dette medfører en smertefull utvidelse av leddhulen og kan også ledsages av feilstillinger av ledd og ekstremitet. Dette forekommer ofte i kneledd, og det er bedre kjent som «vann i kneet».

I mange ledd danner synovialhinnen slimposer kalt bursaer. I noen ledd er leddhulen delt i to ved en bruskskive, leddskiven, i andre (som kneledd) danner leddskiven en åpen leddring eller menisk. I enkelte ledd (skulder- og hofteledd) er leddskålen forstørret ved hjelp av en perifer bruskring som danner en leddleppe. Leddkapselen er forsterket av bindevevsbånd, ligamenter (leddbånd), utspent mellom knoklene og ofte innvevd i kapselen. De hindrer abnorme og ekstreme bevegelser i leddet. Voldsom overstrekning av kapsel og ligamenter fører til bristning (forstuvning), jevn og langvarig overstrekning til en permanent forlengelse (slengeledd). Både kapsel og bånd er rike på nerver og er meget ømfintlige. Bevegeligheten i leddet avhenger av formen på leddflatene.

### Leddtyper
Hengselledd har sylinderformede leddflater på tvers av knoklenes lengderetning (finger- og tåledd), dreieledd med sylinderformede leddflater i knoklenes lengderetning (ledd mellom albuben og spoleben), kuleledd med kuleformet leddhode (skulder- og hofteledd). Vi skjelner også mellom enkle og sammensatte ledd, stramme og frie ledd, en- og fleraksede ledd. Leddaksen er den eller de tenkte linjer som bevegelsene i et ledd kan foregå omkring.

I leddkapsler og ligamenter er spesielle sanseorganer, leddreseptorer, som registrerer bevegelsene i leddet og sender informasjon til sentralnervesystemet. Også sanseorganene i muskler og sener (muskel- og senespoler) nær ledd deltar i orienteringen om leddets stilling. Denne registrering og formidling av inntrykk kaller vi dyp sensibilitet (leddsans).
Sandfjorden (Berlevåg)

**Sandfjorden** (også kalt *Sandfjordbukta*) er ei bukt på nordsiden av Varangerhalvøya i Berlevåg kommune i Finnmark. Fjorden har innløp mellom Sandfjordklubben i nord og Nålnesaksla i sør og strekker seg 1,5&nbsp;kilometer inn til en kilometer lang sandstrand innerst i bukta, hvor Sandfjordelva munner ut helt i vest. Sandfjorden landskapsvernområde utgjør den innerste delen av bukta og ett stykke inn på fastlandet, der raskjegler, flygesand og polygonmark er karakteristiske deler av landskapet.

## Referanser
Ivarsfjorden

**Ivarsfjord** (nordsamisk: *Vuoiddasvuotna*) er en fjordarm av Hopsfjorden i Gamvik kommune i Finnmark. Fjorden har innløp mellom Ytre Værnes i vest og Indre Hopsneset i øst og strekker seg 3,5 kilometer nordøstover til Ivarsfjordbotnen i enden av fjorden.

Bygden Ivarsfjord ligger på vestsiden av fjorden. På østsiden ligger en liten gård ved en ås kalt Sukkertoppen. To holmer ligger i fjorden, Torvholmen og Sandholmen. 

Fv264 går langs begge sider av fjorden. 

## Referanser
Brårud skole

**Brårud skole** er en nedlagt barneskole som ligger på Brårud i Nes kommune i Akershus fylke.

Skolen ble bygd i 1975, og det ble bygget nytt tilbygg og pusset opp i 1997. I 2001 åpnet et mediatek som kalles «Hjerterommet». Skolen ble nedlagt sommeren 2010 og elevene ble flyttet til Fenstad skole, som tidligere het Jerpestad skole. Skolen ble i juli 2011 kjøpt av Hoppensprett og huser nå både barnehage og barneskole, Hoppensprett Barnehage Brårud og Hoppensprett Barneskole Brårud.

## Referanser
Store Skogfjorden

**Store Skogfjorden** (nordsamisk: *Caganvuotna*) er en fjordarm av Hopsfjorden i Gamvik kommune i Finnmark. Fjorden har innløp mellom Bergan i vest og Kveitneset i øst og strekker seg fem kilometer sørvestover til Horsbukta i enden av fjorden. Innløpet ligger like øst for Hopseidet som er den smale landtungen ut til Nordkinnhalvøya. I fjordbotnen munner Store Skogfjordelva ut.

Det er ingen bosetning ved fjorden. 

## Referanser
Sandfjorden (ved Koifjorden)

**Sandfjorden** er en fjord i Gamvik kommune i Finnmark. Fjorden strekker seg én kilometer sørvestover til en 130 meter lang sandstrand i enden av fjorden. Fjorden ligger på østsida av Sandfjordneset. Vest for dette neset ligger Koifjorden.

Det er ingen bosetninger ved fjorden. 

## Referanser
Snorkling

**Snorkling** er å flyte på magen i vannflaten og se ned i vannet. For å puste bruker man snorkel. For å kunne se under vannet bruker man svømmebriller eller dykkermaske. Hvis man snorkler i kaldt vann eller i lengre perioder, kan det være fornuftig å bruke våtdrakt. For å kunne bevege seg fremover på en enklere måte, bruker man svømmeføtter. 

## Eksterne lenker
* https://web.archive.org/web/20071206054625/http://www.fridykning.se/snorkling/
Koifjorden

**Koifjorden** er en fjord på nordøstsiden av Nordkinnhalvøya i Gamvik kommune i Finnmark. Fjorden har innløp mellom Skalangsneset i vest og Sandfjordneset i øst og strekker seg seks kilometer sørover til Innervalen i enden av fjorden. Vest for Skalangsneset ligger Risfjorden og øst for Sandfjordneset ligger Sandfjorden. Koiøya ligger midt i innløpet til fjorden.

I den indre delen av fjorden ligger det spredte bosetninger, men disse har ikke veiforbindelse. 

## Referanser
Risfjorden (Gamvik)

**Risfjorden** er en fjord på Nordkinnhalvøya i Gamvik kommune i Finnmark. Fjorden har innløp mellom Larsolaurda i vest og Skalangsneset i øst og strekker seg fire kilometer sørover til Laksesættet i enden av fjorden. Øst for Skalangsneset ligger Koifjorden.

Det ligger en gammel bosetningsplass på begge sider av fjorden kalt Risfjord.

## Referanser
Nebria salina

***Nebria salina*** er en av billene i delgruppen (underfamilien) rovløpere (Nebriinae) i familiegruppen løpebiller.

## Utbredelse
*Nebria salina* finnes i sentrale, vestlige strøk i Europa. Finnes i Norge.

## Utseende
*Nebria salina* er mellom 10&nbsp;og&nbsp;14&nbsp;millimeter lang. Dekkvingene er svart-brune. Halsskjoldet (ponotum) er litt mørkere. Beina og følehornene er lyse, brun-orange. Lårene er mørke. Hodet er svart-brunt.

## Levevis
*Nebria salina* finnes på tørre enger, gjerne i veiskråninger og lignende. Larvene lever som rovdyr.

De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* ''Nebria salina'' (Irland) engelskspråklig
* Tree of Life – Rovløpere, (Nebriinae, Carabidae) engelskspråklig
* Norsk entomologisk forening
Chittorgarh (distrikt)

**Chittorgarh** (hindi: चित्तौड़गढ़) er et distrikt i den indiske delstaten Rajasthan. Distriktets hovedstad er Chittorgarh. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 18,47 % av befolkningen.

Barn i alderen 0 til 6 år utgjorde 13,56 % i 2011 mot 16,60 % i 2001. Antallet jenter i den alderen per tusen gutter er 903 i 2011 mot 926 i 2001. 

## Referanser


## Eksterne lenker
*
Snorkel

En **snorkel** er et buet rør som en dykker kan puste gjennom når hen svømmer i vannflaten og ser ned mot sjø- eller havbunnen, såkalt snorkling. Snorkelens rørdiameter er mellom 15 og 19&nbsp;mm, lengden ikke mer enn 40&nbsp;cm, og det totale volumet må ikke overstige 200&nbsp;cm³.

Det er to ulemper ved å bruke en lang snorkel eller en med stort volum. Den ene er at dersom det kommer vann inn i snorkelen, må man bruke mye krefter på å blåse det ut. Den andre er at når snorkelrøret har for stort volum, blir ikke all luft skiftet ut mellom to innåndinger. Noen modeller er utstyrt med en eller flere ventiler ved munnstykket, som gjør det lettere å blåse vann ut av snorkelen.

## Eksterne lenker
*
Gunnarsfjorden

**Gunnarsfjorden** er en fjord i Gamvik kommune i Finnmark. Fjorden har innløp mellom gården Ingebrigtslåtta i nord og Gunnarfjordneset i sør og strekker seg 1,5 kilometer vestover til enden av fjorden.

Innerst i fjorden ligger det en bosetning. Gunnarsfjorden ligger like sør for tettstedet Gamvik. 

## Referanser
Šipan

**Šipan** er en øy i Adriaterhavet ved kysten av Kroatia. Den er den største av Elafitiøyene, og ligger om lag 17 km nordvest for Dubrovnik. Koločepsundet skiller øya fra fastlandet, i øst ligger øya Lopud og den mindre øya Ruda. Øya Jakljan og Mljetsundet ligger mellom Šipan og Mljet i sør.

Øya er 9,1 km lang og største bredde er 2,6 km. To kalksteinsrygger går langs øya i øst-vest retning, den høyeste av disse når 243 meter over havet ved Veliji Vrh. Mellom disse går et dalsøkk med fruktbar jord. Her blir det dyrket oliven, fiken, vindruer, johannesbrødtre, mandel, appelsiner og sitrusfrukter.

Det er to større bosettinger på øya, Suđurađ i øst og Šipanska Luka i vest.

## Referanser


## Eksterne lenker
*
*www.lopud.eu Bilder og engelsk tekst.
Skittenfjorden

**Skittenfjorden** er en fjord i Gamvik kommune i Finnmark. Fjorden har innløp mellom Kamøynæringen i vest og Bispen i øst og strekker seg fire kilometer sørvestover til Austerbotnen. Vest for Kamøynæringen ligger Mehamnfjorden og øst for Bispen ligger Sandfjorden. Innerst i fjorden ligger to våger, Vesterbotnen og Austerbotnen.

Det ligger spredt bosetning ved fjorden.

## Referanser
Østgård skole

**Østgård skole** er en barneskole som ligger i Årnes i Nes kommune i Akershus fylke.

Den originale Østgård Skolen ble satt opp i 1864 som fastskole med lærerleilighet. 

Dagens skolebygg ble bygd i 1924 og tatt i bruk i 1925, med et tilbygg fra 1976. I 2003 var et helt nytt skolebygg klart, som ble satt sammen med det originale bygget fra 1924.

## Skoletrinn
For tiden har Østgård skole en klasse per trinn, med mellom 16 og 26 elever i hver klasse.

## Tidligere rektorer og styrere

## Referanser
Ingerid P. Kuiters

**Ingerid Kuiters** (født 19. juli 1939 i Sandefjord) er en norsk billedkunstner bosatt (per 2023) i Åsgårdstrand i Vestfold. Hun arbeider med både maleri, grafikk og tegning, men er særlig kjent for sine lakk-arbeider.

I lakk-arbeidene påfører hun objekter av tre et lag med grunning, deretter maler hun objektene med akvarellfarger, og til slutt påfører hun objektene en transparent, matt lakk. På 2020-tallet har hun også komponert det hun kaller «assemblasjer» og små skulpturer sammensatt av gamle leker, kitsch og camp, som uttrykker en ironisk humor.

Ingerid Kuiters har kunstutdannelse fra Statens Håndverks- og Kunstindustriskole i Oslo der hun var elev fra 1957 til 1961. Hun har hatt en rekke separatutstillinger i Norge og utlandet og flere utsmykningsoppdrag, særlig i Vestfold. Hun har mottatt  Statens garantiinntekt for kunstnere siden 1986.

I 2000 ble hun tildelt Vestfold fylkes kunstnerpris.

Hun ble invitert til en separat retrospektiv utstilling *Lost In Decoration* på Haugar, Vestfold Kunstmuseum i 2011. Museet kjøpte 5 av hennes verk, Lakkmalerier på tre. Ingerid Kuiters ble innkjøpt av Det Norske Storting i 2020 med ett verk.

To av hennes verk ble antatt til det nye Nasjonalmuseets åpningsutstilling *Jeg kaller det kunst* i 2021; verkene ble Innkjøpt av Nasjonalmuseet i 2022.

Høstutstillingen 2024, ett verk ble innkjøpt av Nasjonalmuseet

Flere verk er innkjøpt av Oslo kommunes kunstsamlinger og Kunst på arbeidsplassen. Fra 2022 har hun vært tilknyttet Galleri Femtensesse, Oslo.

2025: Deltar med 50 verk på Haugar museums 30 års jubileum: "Berre ein hund"

## Referanser


## Eksterne lenker

* Kunstnerens nettsted *[https://www.ingerid.com/ www. ingerid.com]* Besøkt 24.&nbsp;oktober 2023.

* Om Ingerid Paulsen Kuiters i ''Norsk kunstnerleksikon'' Besøkt 24.&nbsp;oktober 2023.
Mehamnfjorden

**Mehamnfjorden** (nordsamisk *Donnjevuotna*) er en fjord på nordsiden av Nordkinnhalvøya i Gamvik kommune i Finnmark. Fjorden er seks kilometer lang og har innløp mellom Smørbringen i vest og Kamøynæringen i øst og går i sørlig retning til tettstedet Mehamn.

Vest for Smørbringen ligger Magkeilfjorden og øst for Kamøynæringen ligger Skittenfjorden. Ved Vedvikneset, som strekker seg nordover i fjorden fra Mehamn, går Normannsetfjorden inn mot øst, mens Mehamnfjorden fortsetter mot sør. Ved Steinfjordneset går sidearmen Steinfjorden inn mot vest, og ved Vardholmen går Sørfjorden mot sør, mens Mehamnfjorden går mot øst inn til Mehamn og havneområdet der.

## Referanser
Karin Hellandsjø

**Karin Inger Hellandsjø** (født 1944) er kunsthistoriker, forsker og tidligere museumsleder. Fra 1971 til 1988 var hun tilknyttet Henie Onstad Kunstsenter som konservator og førstekonservator, og hadde en viktig rolle i oppbyggingen av kunstsenteret.  Fra 1988 til 2003 var hun sjefkonservator og nestleder ved Museet for samtidskunst i Oslo, og bidrog avgjørende i oppbyggingen av denne institusjonen. Fra 2005 og fram til hun gikk av med pensjon høsten 2011 var Hellandsjø direktør ved Henie Onstad Kunstsenter.

## Utdannelse og virke
Hellandsjø fullførte Statens Bibliotekhøgskole i 1968 og tok i 1977 magistergraden i kunsthistorie ved Universitetet i Oslo med en avhandling om maleren Jakob Weidemann. Året etter ble avhandlingen, i noe bearbeidet form, publisert som boken «Jakob Weidemann og det abstrakte maleris gjennombrudd i Norge». Hun har også utgitt en biografi om kunstneren, med tittelen «Storfuglen i norsk kunst».

Hellandsjø har initiert og kuratert utstillinger som spenner fra modernismen til samtiden. Hennes aktivitet som forsker har resultert i en rekke bøker, kataloger og større utstillinger om blant annet Jakob Weidemann, Bjarne Ness, Anna-Eva Bergman, Dario Villalba, Jan Groth, Per Barclay, Claude Monet, Ilya Kabakov og Kurt Schwitters. Fra 2009 ledet Hellandsjø et stort forskningsprosjekt med tittelen «Kurt Schwitters og Norge», som resulterte i flere utstillinger og bokutgivelser.   

## Verv
Hellandsjø har  hatt tillitsverv i en rekke nasjonale og internasjonale museumsorganisasjoner og har hatt mange styreverv i norsk kulturliv, blant annet leder av Norsk Icom (International Council of Museums), leder av Norsk Kulturråds innkjøpskomité for kunst og kunsthåndverk, styreleder i Kunst på Arbeidsplassen, styremedlem i Statens Museumsråd, i Den norske nasjonalkommisjonen for Unesco, i Norges Museumsforbund og i NAVFs styringsgruppe for humanistisk informasjonsteknologi. Hun var i flere år juryleder i RCCL Arts Grant og styremedlem i Fondation Hartung-Bergman i Frankrike. Hun var også aktiv i etableringen av Queen Sonja Print Award.   

Hun er kunstfaglig rådgiver for Fondet for dansk-norsk samarbeid, og sitter i styret i Terje Bergstad-stiftelsen, Holocaustsenterets kunstutvalg, Glasslåves Kunstnersenter og Stiftelsen Ringsveen.

## Priser og utmerkelser
For sin innsats for norsk kunstliv ble Hellandsjø i 2012 utnevnt til ridder av 1.klasse av Den Kongelige  St. Olavs Orden. For sitt arbeid for fremme av fransk kunst ble hun samme år utnevnt til ridder av den franske Ordre des Arts et des Lettres.

## Referanser


## Kilder
www.nrk.no om Karin Hellandsjø

## Litteratur
*
Sandfjorden (Mehamn)

**Sandfjorden** er en fjord i Gamvik kommune i Finnmark. Fjorden har innløp mellom Bispen i vest og Bjørkevikneset i øst og strekker seg fem kilometer sørvestover til grenden Langstranda i enden av fjorden.

I tillegg til Langstranda ligger Sandfjord på vestsiden. 

Fv263 passerer enden av fjorden. 

## Referanser
Jhalawar (distrikt)

**Jhalawar** (hindi: झालावाड़) er et distrikt i den indiske delstaten Rajasthan. Distriktets hovedstad er Jhalawar. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 16,26 % av befolkningen.

Barn i alderen 0 til 6 år utgjorde 14,46 % i 2011 mot 17,73 % i 2001. Antallet jenter i den alderen per tusen gutter er 905 i 2011 mot 934 i 2001. 

## Referanser


## Eksterne lenker
*
Hinnotefjellet

**Hinnotefjellet** er et fjell sør for Memurubrean i Jotunheimen i Lom kommune i Innlandet. Det har en høyde på 2&nbsp;113 meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Udnes skole

**Udnes skole** var en barneskole som lå ved Tomteråsen i Nes kommune i Akershus fylke. Skolen ble bygd i 1970 og avløste de gamle skolekretsene Mørdre, Flakstad og Stein. Den ble vedtatt nedlagt i 2009. Alle elevene som tidligere tilhørte Udnes skolekrets tilhører fra og med 1. august 2011 Neskollen skolekrets

## Referanser
9 av 10 nordmenn

***9 av 10 nordmenn*** er et norsk humorprogram og TV-quiz som gikk på TV 2 fra 2006 til 2008. Programmet var lagt opp som et panelprogram der de tre programlederne harselerte med diverse aktualiteter. Programserien tok utgangspunkt i meningsmålinger og statistikker – alt fra hva nordmenn mete om viktige samfunnsspørsmål, til kjendisers IQ og brystmål. 3-4 kjente personer ble i hver episode invitert til å delta. Konseptet hadde flere likhetstrekk med NRKs *[[Nytt på nytt]]*. Silje Stang var programleder, mens Dagfinn Lyngbø og Lisa Tønne var lagkapteiner. Tønne ble senere skiftet ut med Terje Sporsem. 

Programmet var basert på det britiske «*8 out of 10 cats*». Selve tittelen var inspirert av kattemerket Whiskas sitt slagord: «9 out of 10 cats prefer it».

## Seertall
Serien hadde en gjennomsnittlig markedsandel på 28,8 prosent i 2006 og 32,5 prosent i 2007.

## Referanser
IFI Alumni

**IFI Alumni**  ble opprettet i januar 1999, som den første alumniforeningen ved Universitetet i Oslo. IFI er en forkortelse for Institutt for informatikk, og alumniforeningen har vokst seg til å bli universitetets største. I dag er IFI Alumni en underforening av UiO Alumnus. IFI Alumni arrangerer fagkvelder og aktuelle arrangementer.

## Eksterne lenker
* UiO Alumnus
Anne Catrine Møller

**Anne Catrine Møller** (født 15. februar 1962) er en norsk forretningskvinne, lege og barne- og ungdomspsykiater. Møller var ifølge *Kapital* Norges 9. rikeste kvinne i 2007 med en estimert formue på 1,7 milliarder kroner.

Møller er styreleder og hovedeier i investeringsfirmaet Vena Saphena, som eier en tredel av aksjene i bilkonsernet Møllergruppen, og Katalysator AS, som har bredt eierskap i mellomstore norske bedrifter innen sport, produksjon og eiendom. Møller er også styremedlem i Møllergruppen. 

## Referanser
Urdadalstindan

**Urdadalstindan** er en tinderekke på vestsiden av Urdadalen sentralt i Jotunheimen i Lom kommune i Innlandet. Store Urdadalstinden er den nordligste og høyeste, med en høyde på  meter over havet.

Midtre Urdadalstinden er  med en primærfaktor på 111 meter, mens de øvrige toppene alle har primærfaktor under 50 meter.

## Se også
* Liste over Norges høyeste fjell
* Liste over fjell i Skandinavia

## Referanser
Lopud

**Lopud** er en øy i Elafitiøyene i Adriaterhavet ved kysten av Kroatia. Øya ligger nordvest for Dubrovnik mellom Šipan og Koločep som er de to andre bebodde øyene i øygruppa. Den er bare en større bosetting på øya, landsbyen Lopud nordvest på øya. 

Hovednæringen på øya er turisme, og øya er kjent for sine vakre sandstrender – spesielt i bukta Šunj øst på øya.

## Referanser


## Eksterne lenker
* 
* www.lopud.eu, bilder og norsk tekst (maskinoversatt)
Jeep Patriot

**Jeep Patriot** er en liten SUV. Den ble introdusert tidlig i 2007. 

Dette er en moderne jeep med et uttrykk fra fortiden. Grillen med de klassiske syv spalter og runde frontlykter er nok til å kjenne igjen arven fra den originale Jeep 4x4.

I Norge leveres den i to modeller: Limited eller Sport. Den har en mengde praktiske løsninger for dagens bruk.

## Eksterne lenker
* Den norske importørens hovedside
Fauske kommunestyre 2007–2011

**Fauske kommunestyre 2007&ndash;2011** gir en oversikt over valgresultatet både i prosent og over hvem som ble valgt inn i kommunestyret i Fauske kommune for perioden.

## Se også
*Fauske kommunestyre 1995–1999

## Eksterne lenker
* Fauske kommune – Politikk
* Fauske kommune – Valgoversikt 2007–2011
Avdalsfossen

**Avdalsfossen** er en foss i Utladalen i Årdal, Sogn og Fjordane. Den ligger i elva Gravdøla, ei sideelv til Utla, og er blant de høyeste fossene i dalføret.

## Eksterne lenker
* Avdalsfossen i World Waterfalls Database
Kåfjorden

**Kåfjorden** (nordsamisk: *Gáivuotna*, kvensk: *Kaivuono*) er en fjordarm av Lyngen i Kåfjord kommune i Troms. Fjorden er 20 kilometer lang.  Den har innløp mellom Ystebyneset i nord og Nordnesodden i sør, og går i sørøstlig retning til Kåfjordbotn.

Bygda Olderdalen ligger på nordsiden i den ytre del av fjorden, og herfra går det ferge til Lyngseidet på vestsiden av Lyngen. Her ligger også Kåfjord kirke. På sørsiden av Kåfjorden ligger Løkvoll i bygda Manndalen. Bygda Skardalen ligger litt lenger inn i fjorden på sørsiden. 

E6 går langs fjorden på begge sider. 

## Referanser
Framtun skole

**Framtun skole** er en barneskole som ligger på Haga i Nes kommune i Akershus fylke.

Skolens hovedbygning er fra 1955, og i 1979 kom et bygg for blant annet kroppsøving. Et påbygg sto klart i 2001.

## Skoletrinn
Framtun skole har per 2024 132 elever, og en klasse per trinn. 

## Referanser
Slaget om Khalkhin Gol

**Slaget om Khalkhin Gol** (russisk: бои на реке Халхин-Гол; mongolsk: Халхын голын байлдаан; japansk: ノモンハン事件 Nomonhan jiken--i.e. Nomonhan hendelsen) var en serie slag i 1939 mellom Sovjetunionen og Japan i den første fasen av den sovjet-japanske grensekrig og endte med sovjetisk seier over Japan.

På sovjetisk side ble slaget gitt navn etter elven Khalkhyn Gol som flyter gjennom slagområdet mens det på japansk side ble kalt Nomonhan-hendelsen etter en nærliggende landsby ved grensen mellom Mongolia og Mandsjukuo. Den avsluttende delen av slaget fant sted mot slutten av august 1939 og endte med at Japans 6. armé ble slått, en våpenhvile ble deretter undertegnet den 15. september.

Slaget ble lite omtalt i samtiden, i Europa var man opptatt av hendelsene som førte frem til utbruddet av andre verdenskrig. Den sovjetiske seier bidro til at Japan valgte en «sørlig» i stedet for en «nordlig» ekspansjon og sikret derved Sovjetunionen mot en tofrontskrig da Tyskland angrep landet i Operasjon Barbarossa juni 1941.

## Eksterne lenker

* Nomonhan: Japansk-sovjetiske trefninger, 1939 (engelsk)  
* Topografisk kart over slagområdet ved Khalkhin Gol (engelsk)
Rita Berget Lindblad

**Rita Berget Lindblad** (født 1975) er en norsk politiker. Hun var varaordfører i Marker kommune fra 2007 til 2011 og representerte Arbeiderpartiet.

## Referanser
DS Sigurd Jarl

**DS «Sigurd Jarl»** var navnet på to tidligere hurtigruteskip eid av rederiet Det Nordenfjeldske Dampskibsselskab (NFDS):
*DS «Sigurd Jarl» (1894)
*DS «Sigurd Jarl» (1942)
Gøteborggata (Oslo)

**Gøteborggata** er ei gate på Rodeløkka i bydel Grünerløkka i Oslo. Den går fra Helgesens gate til Dælenenggata.

## Historie
Gata har dels hundre år gamle bolig- og kontorbygninger, dels nyere boliger, og endelig en del industri. Før byutvidelsen i 1878 lå gata i Aker kommune og het **Skolegaden**. Året etter fikk en rekke gater i området navn etter svenske og danske byer.

Høyre side har her noe underlig gatenummerering, idet ei nyere boligblokkrekke med adresse Fjellgata 2 ligger foran noen eldre trehus med adresse til Gøteborggata.

Det meste av bebyggelsen videre på høyre side er nyere boligblokker. På venstre side er det planer om å bygge ut en del industri- og parkeringstomter til boliger.

I 1949 ble Arne Skouens film *[[Gategutter]]* innspilt i Gøteborggata.

## Enkeltbygg
Nr 1 er en del av Karlstadgata borettslag, et nybygg fra 1984 tegna av arkitektene Narud-Stokke-Wiig. Nr 4 er Frelsesarmeens bygg på Rodeløkka. I neste kvartal er den gamle Oslo Baand & Lidsefabrik bygd om og på til et større boligkompleks (arkitekt FuthArk). Venstre side av gata (til Malmøgata) utgjør østgrensa for Freias fabrikkområde.

Nr 4 er Frelsesarmeens slumstasjon. I 1929 i forbudstiden lå det en kull- og vedhandel vegg i vegg med Frelsesarmeens lokaler. Politiet foretok en razzia hos kullhandleren etter at det var observert lastebiler med ærend dit midt på natten. Her avslørte de Oslos største smuglersentral for sprit. En last med møbler og flyttegods var skalkeskjul for tusen liter 96 % sprit, som siden ble solgt for halve prisen av Vinmonopolets 60 %. Spriten kom fra Nederland med båten «Biri». Den ble landsatt i Hølen og derfra fraktet med lastebil til Gøteborggata 4. Et annet parti smuglersprit kom i drosje fra Snarøya. Nabolaget hadde over tid observert mye folk utstyrt med flasker til og fra kull- og vedhandleren sent på kvelden. Noen kom ut fulle, og tolket musikken fra Frelsesarmeens lokaler som at her lå en restaurant der de like godt kunne få seg en svingom. 

I nr 32–34 lå fra 1907 Ole N. Ruuds Møbelfabrikk A/S med 40 snekkere ansatt. Fabrikken spesialiserte seg på hotell- og butikkinnredninger, og var den første i Norge som lagde glassdisker. Den leverte blant annet innredninger til Centralbanken, Realbanken, Den Norske Amerikalinje, Hotell Astoria, Hotell Belvedere og gullsmedene David-Andersen og Tostrup.

## Referanser


## Litteratur
* 

## Eksterne lenker
* 
* Beate Muri. Barndommens yrkesskole
Larstinden

**Larstinden** er en fjelltopp like vest for Snøhetta på Dovrefjell. Toppen har en høyde på 2&nbsp;107 meter over havet og danner grensepunkt mellom Dovre og Lesja kommuner i Innlandet. Det er Norges nordligste fjell over 2.000 meter (unntatt Jan Mayen).

Harald Hammerstad (født 1943) omkom i snøskred i Larstinden i 1992 kort etter tiltredelse som ordfører i Dovre.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Dania Burger

**Dania Burger** (født 11. juni 1967) er en tysk billedkunstner bosatt i Norge. Hun er utdannet ved Hochschule für bildende Künste i Hamburg der hun tok diplom i 2000. Året etter tok hun diplom ved kunstakademi-avdelinga ved Kunsthøgskolen i Bergen (tidligere Vestlandske Kunstakademi). Hun har hatt en rekke utstillinger, deriblant på Haugar Vestfold kunstmuseum i Tønsberg høsten 2008. Dania Burger arbeider både med installasjoner og bilder, blant annet heklede ornamenter på papir.

Dania Burger kommer opprinnelig fra Hamburg, men kom til Norge i 1998. Hun bor og arbeider i dag på Tjøme i Vestfold.

## Referanser


## Eksterne lenker
* Egenpresentasjon
* Dania Burgers utstilling på Haugar Vestfold Kunstmuseum
* Kunstnernes informasjonskontor (KIK) om Dania Burger
Hajji

**Hajji**, (arabisk  , bosnisk: Hadžija, *[[pilegrim]]*), eller **el-hajj**, også skrevet *hadji* og *haji*, er en ærestittel tildelt en muslim etter en vellykket reise hajj til Mekka. Det refererer ofte til en eldre person, ettersom det tar tid å oppnå nok penger til å gjennomføre reisen.

Tittelen blir plassert før personens navn, for eksempel blir John Smith til hajji John Smith. Ordet kommer fra arabisk *al-hajj*, som vanligvis kommer etter ordet (i stedet for foran). I noen områder har tittelen blitt overgitt til neste generasjon, og dermed blitt et familienavn.

Kvinner som har fullført hajj kan kalle seg *hajja* eller *hadja*.

## Referanser
Hjellefossen

**Hjellefossen** er en foss i Utladalen i Årdal, Sogn og Fjordane. Den ligger i elva Hjelledøla, ei sideelv til Utla. Den er den nederste fossen i dalføret, og kommer ned i Utladalen ved gården Hjelle.

## Se også
* Vettisfossen
* Avdalsfossen

## Eksterne lenker
* Hjellefossen i World Waterfall Database
* Hjellefossen på Utladalen.no
Fossfossen

**Fossfossen** er et fossefall like nord for Sande i Gaular, Sogn og Fjordane. Det er et av de mest kjente fossefallene i Gaularvassdraget, og er godt synlig fra riksvei 610. Fossen er endepunkt for laksen sin vandring i elven, da det ikke er mulig for fisken å passere fallet.

## Eksterne lenker
* Fabelaktiv.net  – informasjon om denne fossen og noen flere i Gaularvassdraget
Frederik Haslunds gate (Oslo)

**Frederik Haslunds gate** er en gatestubb på Grünerløkka i Oslo. Den går fra Toftes gate til Falsens gate og utgjør bare et kvartal. 

På sørsida ligger Grünerløkka skole, mens nordsida har klassiske fire etasjes leiegårder. Ved starten av gata ligger parken Birkelunden, og ved enden ligger klubbhuset på Dælenenga idrettsplass.

Gata, som er oppkalt etter skoledirektør Frederik Haslund (1810–1886), er en del av verneområdet Birkelunden kulturmiljø.

## Eksterne lenker
*
David Starr Jordan

**David Starr Jordan** (født 19. januar 1851 i Gainesville i New York, død 19. september 1931) var en amerikansk iktyolog, universitetsleder, og fredsaktivist.

## Referanser
Magkeilfjorden

**Magkeilfjorden** (nordsamisk: *Mahkilvuotna*) er en fjord på nordsiden av Nordkinnhalvøya i Gamvik kommune i Finnmark. Fjorden strekker seg 6 kilometer sørvestover til Kobbvågen innerst i fjorden og ligger like øst for Kinnarodden, det nordligste punktet i Norge og Europa på fastlandet. 

Fjorden har innløp mellom Magkeilspiret i nord og Smørbringen i sør. På nordsiden ligger Vesterbotn og på sørsiden Kobbvågen. 

Det er ingen bosetninger ved fjorden. 

## Referanser
Mafjorden

**Mafjorden** er en fjord på Ingøya i Måsøy kommune i Finnmark. Fjorden har innløp mellom Stokkneset i sørvest og Finneset i nordøst, og den strekker seg 3,5 kilometer sørøstover til Vikran innerst i fjorden. Det ligger flere holmer ved innløpet til fjorden, Terningen, Sandholmen og Mafjordholmen. Nord for disse ligger Fruholmen fyr.

Fiskeværet Finnes ligger på østsiden helt ytterst i fjorden og litt lenger inn ligger Steinvik. Vikran er en grend helt innerst i fjorden. Langnes er et nes som strekker seg nordover i fjorden. Østerbotn ligger på østsiden og Vikranleira på vestsiden. Særlig Vikranleira er langgrunn og fjæra strekker seg over 700 meter utover i fjorden. 

## Referanser
Mangerfjorden

**Mangerfjorden** er en fjordarm av Hjeltefjorden i Alver kommune i Nordhordland. Fjorden har en lengde på 7,5 kilometer og fortsetter som Radfjorden på andre siden av øya Bongno. Mangerfjorden har innløp mellom Eidsneset på Holsnøy i sør og Klubbsøyni ved øya Toska i nord. Halvveis inn i fjorden ligger tettstedet Manger på nordsiden av fjorden. Rett over fjorden ligger grenda Husebø.

Den totale lengden til Mangerfjorden, Radsfjorden og den lille Kvernafjorden lengst sørøst, som er i samme fjordsystem, er 21 kilometer.

## Referanser
Hard Rock Café Warszawa

**Hard Rock Café Warszawa** er en del av en amerikansk restaurantkjede. Den holder til i den polske hovedstaden, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Warszawa ble åpnet 8. februar 2007. Stedet er på ca. 900 kvadratmeter fordelt på to etasjer. Beliggenhet er sentralt i byen, like ved sentralstasjonen og det fantastiske palasset for kultur og vitenskap.

## Mest prestisjefylte klenodier
* David Bowies Mark 4 Gibson gitar som han bl.a. brukte på platen «Absolute Beginners».
* Elvis Presleys skjorte som han brukte i filmen «Jailhouse Rock».
* Shakiras bukser som hun brukte på siste verdensturné.
* Keith Richards' Telecaster gitar, signert.
* Janis Joplins bluse som hun brukte i en fotoseanse for «Pearl» turneen. Hun døde i 1971 under forberedelsene til turneen.
* Gene Simmons' øksegitar, signert
* Madonnas sorte lærdrakt brukt i en fotoseanse til boken «Sex book» i 1992. Den finnes på side 9.
* John Lennons jakke som ble brukt under The Beatles' Hamburg-turné i 1966.
* Matt Sorums tromme som ble brukt under Guns N' Roses' turné «Skin and bones» i 1993.
* Joe Perrys gitar, som han brukte på turné med Aerosmith. Den ble spesielt brukt til «Dude looks like a lady»

## Se også

* Hard Rock Café for mer generell informasjon om kjeden.

## Bilder
Klikk på bildene for større versjoner.

Fil:Hard Rock Warszawa.JPG|Utsiden. Glasskuppelen er et kjøpesenteret som ligger ved siden av sentralstasjonen.
Fil:Keith Richards (Rolling Stones) Fender Telecaster, HRC Warsaw.jpg|Keith Richards' gitar
Fil:Gene Simmons (Kiss) Axe Guitar by Kramer, HRC Warsaw.jpg|Gene Simmons' øksegitar
Fil:Janis_Joplin_blouse_1971.jpg|Janis Joplins bluse, brukt i 1971 før hun døde
Fil:Craig Chaquico (Jefferson Starship) guitar by Carvin, HRC Warsaw.jpg|Starships Craig Chaquico sin gitar
Fil:Elton John's outfit, HRC Warsaw.jpg|Elton Johns kostyme
Fil:Sonny Bono's outfit, HRC Warsaw.jpg|Sony Bonos kostyme
Fil:Prince's guitar, HRC Warsaw.jpg|Gitaren til Prince
Fil:Bruce Springsteen's "Born in the USA" jacket (1986), HRC Warsaw.jpg|Jakken som Bruce Springsteen brukte under innspillingen av video til «Born in the USA»
Fil:John_Lennon_J-160E_@_HRC_Warzaw.jpg|John Lennons gitar, signert.
Fil:David Bowie's Vox Mark VI guitar, HRC Warsaw.jpg|David Bowie sin gitar.



## Eksterne lenker
*
Skrikjofossen

**Skrikjofossen** er en foss ved Lofthus i Ullensvang kommune i Vestland. Den ligger i elva Skrikjo, ei sideelv til Opo. Fossen ligger like ved den mindre Bjødnabykset og blir ofte forvekslet med den. Skrikjofossen har to fall med en total fallhøyde på 455&nbsp;meter. Det høyeste fallet er på 260&nbsp;meter.

## Se også
*Liste over norske fosser

## Eksterne lenker
* Skrikjofossen på World Waterfall Database
* Bilde av fossen
* Bilde av fossen, fra lengre unna
* Skrikjofossen sett ovenfra
Osfossen

**Osfossen** er en foss ved Osen i Sunnfjord kommune i Vestland fylke. Den er blant de mest kjente fossene i Gaularvassdraget og ligger lett tilgjengelig ved fylkesvei 57. Osen bru (Fv 57) passerer like over fossen. Osfossen er den siste fossen i Gaula før elva løper ut i Dalsfjorden. Det er ca. 500 meter fra foten av fossen til fjorden.

## Laksetrapp
Norges eldste laksetrapp, bygd i 1870, er på sørsiden av fossen. Trappen er trolig også den tredje eldste kulpetrappen i verden.
Trappen ble konstruert av den irske laksefiskeren William T. Potts i samarbeid med fiskerikonsulent Carl Bruun. Trappen er sprengt ut i berget og bringer fisken opp et fall på 11,5 meter, lengden på trappen er ca. 45 meter, og den har stigningsforhold nær 1:4.

## Kraftutbygging
Den første kraftutbyggingen i Gaularvassdraget skjedde i 1912, da bonden Halvor Lervik bygde kraftverk under Osfossen.

Det ble i 2003 gitt konsesjons fra NVE til bygging av mikrokraftverk i fossen, den var da vernet som en del av Gaularvassdraget i Verneplan IV for vassdrag.

## Referanser


## Eksterne lenker
* Fabelaktiv.net – informasjon om denne fossen og noen flere i Gaularvassdraget
Cauchy–Riemanns ligninger

I kompleks analyse i matematikk betegner **Cauchy–Riemanns ligninger** to partielle differensialligninger, som blant annet angir nødvendige betingelser for at en kompleks funksjon skal være deriverbar. Ligningene har navnet sitt fra de to matematikerne Augustin Louis Cauchy og Bernhard Riemann, men ble også studert tidligere. De forekommer for første gang i arbeidene til d’Alembert i 1752, og i 1777 fant Euler en sammenheng mellom dette systemet og analytiske funksjoner. I 1814 brukte Cauchy ligningene til å konstruere sin funksjonsteori, mens Riemanns avhandling om funksjonsteori ble publisert i 1851.

Cauchy–Riemann-ligningene for to reelle funksjoner *u*(*x*,*y*) og *v*(*x*,*y*) er de to ligningene
:\frac{\partial u}{\partial x} = \frac {\partial v}{\partial y}
og
:\frac{\partial u}{\partial y} = -\frac {\partial v}{\partial x}.

Som sagt angir ligningene en nødvendig betingelse for at en kompleks funksjon skal være deriverbar. La *f*(*z*) være en kompleks funksjon slik at . Da er *f*(*z*) deriverbar i  hvis og bare hvis de partielle deriverte til *u* og *v* eksisterer i (*x*0,*y*0) og Cauchy–Riemann-ligningene er tilfredsstilt i dette punktet.

## Referanser
1847 Factory Bill

**1847 Factory Bill**, også kalt **1847 Factory Act**, var en lovgivning i Storbritannia som ble vedtatt den 1. juli 1847 under statsminister John Russells regjering (det liberale partiet), selv om arbeidet med lovgivningen ble påbegynt under regjeringen til Robert Peel fra det konservative partiet.

Lovgivningen fastsatte 10 timers arbeidsdag som det maksimalt lovlige for kvinner og barn under 18 år, dessuten 8-timers lørdag og fri søndag. Med virkning fra 1. mai 1848 ble den lovlige arbeidsuken redusert fra 63 til 58 timer.

## Referanser


## Eksterne lenker
* Child Labor During the Industrial Revolution - The Ten Hour Act of 1847
Bertrand Narvesens vei (Oslo)

**Bertrand Narvesens vei** (1–53, 2A–8) er en vei på Hovin i Oslo. Den går per 2022 som blindvei sørøstover fra Hovinveien til like på østsida av Hovinbekken. Den sørøstre halvdelen av veien er stengt for biltrafikk. 

## Historisk utvikling
Tidligere gikk veien ned til Gladengveien, der gateløpet fortsatte i Stålverksveien. Den nåværende Stålverkskroken utgjør det som tidligere var den sørøstre enden av Bertrand Narvesens vei.

Veien er oppkalt etter Bertrand Narvesen, grunnlegger av kioskkompaniet Narvesen. Eiendommen nummer 2 var tidligere bebygd med ei kontorblokk på tretten etasjer og et større tre-etasjers bygg som var lager/distribusjonssentral for Narvesen.

Området er fra 2009 omregulert til boliger. Høyblokka er gjort om til leiligheter og har skifta adresse til Hovinveien 39, mens lagerbygget er revet og erstatta med seks fem-etasjers blokker rundt et tun. Blokkene har adresser dels til Bertrand Narvesens vei, dels til Hovinveien. Boligkomplekset, som totalt har rundt 400 leiligheter, har navnet Marienfryd.

På motsatt side av veien lå tidligere friområdet Tiedemannsjordet. Dette er nå bebygd med blokker som har adresse til Bertrand Narvesens vei (ulike nummer fra 1 til 53). Sør for Tiedemannsjordet og Marienfryd ligger Tiedemannsparken, som åpna i 2013. Gjennom parken går turvei D2 og Hovinbekken. Grensa mellom bydel Grünerløkka og bydel Gamle Oslo går også her.

I veiens sørøstre del lå det tidligere næringsbygg — blant annet den nedlagte Tiedemanns tobakksfabrikk i Bertrand Narvesens vei 57 — men også disse er revet som en del av prosessen med å omdanne Ensjøbyen til boligområde.

## Referanser




## Litteratur
* Oslo byleksikon

## Eksterne lenker
* Oslo kommunes bydelsoversikt